สวัสดีครับ รบกวนสอบถามผม เพศชาย 32 W87 H173 ตื่นมาวันหนึ่ง มีเสียง Mosquito ที่หูซ้าย Soundตั้งแต่ 3 อาทิตย์ที่แล้ว จะได้ยินเสียงนี้ชัด เวลาอยู่ในห้องปิด และ เงียบ3 วันแรกไม่หาย ไปหา รพ. ได้ยาแก้แพ้มา 3 วันต่อมา ไปหา เฉพาะทาง หู ก็ได้ยาแก้แพ้ แก้หวัดมาเหมือนเดิม ใช้กล้องส่องดูไม่มีอะไรในหู จนจะครบ 1 เดือนแล้วเสียงนี้ก็ยังดัง ตลอดทั้งวัน ทั้งคืนเวลาหายใจแรงๆ เหมือนมีเสียงลมผ่านหูที่มีเสียง เยอะกว่าอีกข้างแต่ความดังอาจลดลงหน่อย ปกตินอนวันละ 6 ชั่วโมง ใส่หูฟังเปิดทิ้งไว้แล้ว นอน 2 ชั่วโมงจะหมดคลิป แต่ส่วนมากจะหลับตั้งแต่ 30 นาทีแรก 2ปีก่อนหน้านี้มี อาการปลายประสาทอักเสธ มาก่อน 2 เดือน ต้องทาน วินตามิน B 1 -2 - 12 ตลอดไม่งั้นจะมีอาการเจ็บเนื้อที่ขา น่าจะเรียกว่า ชาส่วนตัวตอนนี้ ซื้อยา Lipo Flavonoid มาทานร่วมตอนนี้ ยาที่ให้มาหมดแล้ว ผมควรต้องไปหา ต่อ หรือยังไงดีครับ เครียดขอบมากครับ
สวัสดีค่ะอาการได้ยินเสียงหึ่งๆเหมือนยุงบินอยู่ในหูนั้น อาจจะเกิดจาก การไปอยู่ในที่ที่เสียงดังเกินไปติดต่อกันนานๆมาก่อนหน้านี้ ภาวะหูอื้อหลังการเป็นหวัด คือมีการอักเสบในช่องจมูกลามมาที่หู มักจะหายไปได้เอง เมื่อหวัดหายแล้ว เป็นสาเหตุที่พบได้ค่อนข้างบ่อย โดยเฉพาะในเด็กเล็ก การมีน้ำอุดตันในรูหู จากการว่ายน้ำ อาบน้ำ ขี้หูอุดตันการไปอยู่ในที่ที่ความกดอากาศสูงเช่นขึ้นเครื่องบิน ดำน้ำ ผลข้างเคียงจากยาฆ่าเชื้อบางชนิด หรือการมีเนื้องอกของประสาทหูในเบื้องต้น หลีกเลี่ยงการอยู่ในสถานที่เสียงดังๆ ไม่ไปแคะแกะเกาในหูไม่ไปว่ายน้ำ ถ้าต้องไปให้ใช้ที่อุดหู ไม่ใช้น้ำฉีดเข้าหูโดยตรง แต่อาบน้ำได้ปกติ และสังเกตอาการ ถ้าหลังกินยาตามที่แพทย์จ่ายมาต่อเนื่อง ไม่มีปัจจัยกระตุ้นอื่นๆใดแล้ว ยังได้ยินเสียงผิดปกติในหูอยู่ ควรกลับไปพบแพทย์เพื่อตรวจซ้ำ หรือเพื่อส่งต่อไปพบแพทย์เฉพาะทางด้านหู คอ จมูกต่อไป